王官谷司空侍郎故居
作者：江休復
朝代：宋

paragraphs: 首陽采薇士，商代緬以遐。
唐季有夫子，遯世肥且嘉。
拔迹離污險，抗志凌青霞。
剝運扇頹風，姦雄比回邪。
不然隨波流，橫噬猰貐牙。
吁哉土德衰，暌乖鬼盈車。
英英夫子賢，顯晦吾所嗟。
相見棲隠情，遺文搴菁華。
山藏白駒谷，水遶騷人家。
躊躇碧峯前，寒日忽以斜。